12. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 65008/2570 της 6/28 Μαΐου 1955 Περί μέτρων χρησιμοποιήσεως φαρμάκων προβλαστήσεως σπορογεωμήλων. ΄Εχοντες υπ’ όψει: 1)Την υπ’ αριθ. 24876/16.2.55 απόφασιν του Υπουργού Γεωργίας «περί εκχωρήσεως αρμοδιοτήτων». 2)Το άρθρ. 59 παρ. 2 του Νόμ. 2147/1952 3)Το από 29.12.54 Β.Δ/μα. 4)Το υπ’ αριθ. 4/10.2.55 πρακτικόν της Επιτροπής Ελέγχου Γεωργικών Φαρμάκων του Νόμ. 2147/1952. 5)Το άρθρ. 21 του αυτού Νόμου, αποφασίζομεν: 1.Απαγορεύομεν την άνευ της ημετέρας εγκρίσεως εισαγωγήν παρ’ ιδιωτών της χλωραιθυλικής αλκοόλης προοριζομένης δια γεωργικήν χρήσιν. 2.Απαγορεύομεν εφεξής την κυκλοφορίαν του εν λόγω φαρμάκου αχρόου, ως εμφανίζεται τούτο βιομηχανικώς. Επί τω σκοπώ της σαφούς διακρίσεως του φαρμάκου δέον τούτο να είναι κεχρωσμένον ιώδες. Το μέτρον ισχύει τόσον δια μελλοντικάς εισαγωγάς όσον και δια τα παρά τη ΑΤΕ υφιστάμενα αποθέματα άτινα υποχρεούται η εν λόγω Τράπεζα όπως διαθέση κεχρωσμένα. 3.Η χρήσις του εν λόγω φαρμάκου δι’ ον προορίζεται σκοπόν (προβλάστησις σπορογεωμήλων) δέον να γίνεται αποκλειστικώς και μόνον εντός καταλλήλων θαλάμων, ειδικώς κατασκευαζομένων, η καταλληλότης των οποίων θα κρίνεται υπό του Δ/ντού Γεωργίας Νομού όστις και θα εισηγήται δια πλήρους εκθέσεως μετά σχεδίου του θαλάμου, την παρ’ ημών χορήγησιν αδείας λειτουργίας, ετησίως ανανεουμένην. 4.΄Οροι ους δέον να πληρούν οι θάλαμοι ίνα τύχωσιν αδείας λειτουργίας. α)Να κείνται εκτός σχεδίου πόλεως ή τουλάχιστον εις τας παρυφάς αυτής ουχί πάντως εγγύτατα κατοικιών, και να διαθέτουν ιδιαίτερον μικρόν χώρον δια την αποθήκευσιν του φαρμάκου. β)Τεχνικώς να είναι κατασκευασμένοι ώστε να πληρούν τον προορισμόν των (χρησιμοποίησις αφλέκτων δομησίμων υλικών, στεγανότης θαλάμου ίνα αποτρέπωνται διαφυγαί αερίων του φαρμάκου) και γ)Να είναι εφωδιασμένοι δια του απαραιτήτου τεχνικού εξοπλισμού εξαερώσεως και διατηρήσεως σταθεράς θερμοκρασίας του θαλάμου. 5.Η κατά τα άνω λειτουργία των θαλάμων γενικώς, θα τεθή υπό την απαραίτητον επίβλεψιν Γεωπόνου ανωτάτης ή μέσης σχολής ή τελειοφοίτου ανωτάτων Γεωπονικών Σχολών προσλαμβανομένων υπό του Διευθυντού Γεωργίας. Η αμοιβή τούτου θα βαρύνη τον ιδιοκτήτην του θαλάμου. Καθορισθήσεται δε εκάστοτε υπό Επιτροπής εκ του α)Δ/ντού Γεωργίας, β)Τεχνοεπιθεωρητού ΑΤΕ ή των κατά τόπους βοηθών του και γ)ενός αντιπροσώπου της Εν. Γ. Συν/σμών. Αι λεπτομέρειαι της λειτουργίας των θαλάμων θέλουσι καθορισθή δι’ εγκυκλίου προς τας Δ/νσεις Γεωργίας. 6.Εν ουδεμιά περιπτώσει θα επιτρέπηται η υπό της ΑΤΕ διάθεσις του εν λόγω φαρμάκου εις ιδιοκτήτας θαλάμων ων η λειτουργία δεν τελεί υπό την εποπτείαν τεχνικού κατά τα ως άνω, ή στερουμένων αδείας λειτουργίας. 7.Απαγορεύομεν αυστηρώς του λοιπού την προς τον σκοπόν τούτον χρήσιν των μέχρι τούδε χρησιμοποιουμένων προχείρων ακαταλλήλων χώρων (ληνοί, βυτία, πιθούλια κλπ.), κατά την χωρικήν προβλάστησιν των σπορογεωμήλων. Η ισχύς της παρούσης άρχεται μετά τρίμηνον από της δημοσιεύσεως εις την Εφημερίδα της Κυβερνήσεως, οι δε παραβάται τιμωρούνται κατά τας ποινικάς διατάξεις των άρθρ. 38, 39, 40, 41 και 42 του Νόμ. 2147/1952. 